คือนุมีตกขาวสีขุนและคันทั้งนอกและในคือเมื่อเช้าหนูสอดยาแบบเม็ดละลายทันที แร้วพอตอนเยนอาบน้ำนุสวนล้างยาออก มีเลือดเต็มเรยค่ะ ตอนนี้กังวนมากค่ะ คุนช่วยตอบทีนะค่ะ
สวัสดีค่ะ การมีเลือดออกจากช่องคลอดดังกล่าว อาจเกิดจาก1. หากอยู่ในช่วงวันที่ที่ประจำเดือน และเลือดออกมานาน 2-7 วัน เลือดดังกล่าวก็น่าจะเป็นประจำเดือน2. หากไม่ได้อยู่ในช่วงที่ประจำเดือนควรจะมา เลือดดังกล่าวอาจเกิดจาก- การอักเสบของช่องคลอด- มดลูกอักเสบติดเชื้อ- ผลข้างเคียงจากการใช้ยาฮอร์โมนต่างๆ เช่น ยาสตรี สมุนไพร อาหารเสริมต่างๆ- หากมีอาการขาดประจำเดือนมาก่อน อาจเกิดจากมีการตั้งครรภ์เกิดขึ้น แล้วมีภาวะแทรกซ้อน เช่น แท้งคุกคาม เป็นต้น- การผลิตฮอร์โมนของรังไข่ผิดปกติ- โรคต่างๆ ของมดลูก เช่น เนื้องอกมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้นดังนั้น หากไม่ใช่ช่วงวันที่ที่ประจำเดือนควรจะมา และยังคงมีเลือดออกมาอีกเรื่อยๆ หรือยังคงมีตกขาวที่ผิดปกติ แนะนำควรไปพบสูติ-นรีแพทย์เพื่อหาสาเหตุและจะได้รับการรักษาที่ถูกต้องค่ะ